CENTAR ZA ODGOJ I OBRAZOVANJE

"IVAN ŠTARK"

Drinska12 b, Osijek

Tel: 031/274-811

Fax: 031/274-812

**KLASA**: 600-05/22-01/2

**URBROJ**: 2158-127-22-01-23

Osijek, 23. svibnja 2022. godine

Na temelju članka 127. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10.,105/10., 90/11., 16/12., 86/12., 94/13., 152/14., 7/17., 68/18., 98/19. I 64/20) te čl. 104. Statuta Centra, Školski odbor Centra, na 18. sjednici održanoj 23. svibnja 2022. godine donio je

**ODLUKU O IMENOVANJU RAVNATELJICE ŠKOLE**

1. **mr. sc. Maja Radoš-Bučma, dipl. defektolog**. imenuje se ravnateljicom Centra za odgoj i obrazovanje na vrijeme od 5 godina.
2. Mandat ravnateljici počinje danom 01. rujna 2022. godine.
3. Predsjednica Školskog odbora sklopit će ugovor o radu sa imenovanom ravnateljicom.
4. Ova Odluka prema čl. 127. st. 13. i 14. Zakona o odgoju i obrazovanju u osnovnoj i srednjoj školi stupa na snagu nakon dobivene suglasnosti ministra znanosti i obrazovanja. Ako ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.

*Obrazloženje*

Školski odbor Centra za odgoj i obrazovanje „Ivan Štark“ Osijek, Drinska 12B, raspisao je Natječaj za imenovanje ravnatelja škole. Natječaj je objavljen u Narodnim novinama broj 50/2022 dana 27. travnja 2022. godine i na mrežnim stranicama Centra dana 27. travnja 2022. godine. Na objavljeni natječaj prijavila su se tri (3) kandidata. Školski odbor na 17. sjednici održanoj 06. svibnja 2022.godine otvorio je pristigle prijave na natječaj, pregledao natječajnu dokumentaciju, utvrdio da kandidatkinje ispunjavaju propisane nužne uvjete za ravnatelja školske ustanove iz članka 126. Zakona o odgoju i obrazovanju u osnovnoj i srednjoj školi, te da su prijave kandidatkinja potpune i pravodobne. Proveo je za kandidatkinje postupak vrednovanja dodatnih kompetencija potrebnih za ravnatelja, i utvrdio rang listu kandidata nakon provedenog vrednovanja.

Školski odbor je dostavio Rang listu kandidata nakon provedenog vrednovanja Učiteljskom vijeću, Vijeću radnika i Vijeću roditelja, 10. svibnja 2022. godine.

Sukladno članku 127., stavku 8. Zakona o odgoju i obrazovanju u osnovnoj i srednjoj školi, 13. svibnja 2022. godine održane su sjednice Učiteljskog vijeća i Skupa radnika te 16. svibnja 2022. godine Vijeća roditelja, a nakon predstavljanja programa rada kandidata, Učiteljsko vijeće, Skupa radnika i Vijeće roditelja Centra imenovali su Povjerenstva za provedbu postupka tajnog glasovanja te proveli tajno glasovanje o kandidatima za ravnatelja škole.

Navedena tijela nakon provedenog tajnog glasovanja o kandidatima donijela su i dostavila Školskom odboru pisane zaključke o zauzetim stajalištima o kandidatu za ravnatelja škole.

Prema dostavljenom zaključku zauzeto stajalište Učiteljskog vijeća sa sjednice održane 13. svibnja 2022. godine u 15.30 sati je da je kandidat za ravnatelja škole gospođa **Maja Radoš-Bučma,** prema zaključku Skupa radnika sa sjednice održane 13. svibnja 2022. godine u 17.00 sati kandidat za ravnatelja škole je kandidat gospođa **Maja Radoš-Bučma**,, prema dostavljenom zaključku Vijeća roditelja sa sjednice održane 16. svibnja 2022. godine u 17.00 sati zauzeto stajalište Vijeća roditelja je da je kandidat za ravnatelja škole gospođa **Maja Radoš-Bučma.**

Dana 16. svibnja 2022. godine, kandidatkinja Ivana Srb-Miščević je odstupila od sudjelovanja za Izbor ravnatelja Centra, a isto je učinila i kandidatkinja Renata Šimeg, dana 23. svibnja 2022. godine.

Jedina preostala kandidatkinja je na sjednici Školskog odbora predstavila program rada za mandatno razdoblje. Nakon predstavljanja programa kandidata za mandatno razdoblje Školski odbor proveo je javno glasovanje o kandidatu za ravnatelja Škole.

Nakon provedenog javnog glasova članova Školskog odbora, Školski odbor je utvrdio da je kandidatkinja **Maja Radoš-Bučma** dobila  **7** glasova Školskog odbora.

Sukladno navedenim stajalištima i glasovanju članova Školskog odbora predstavnika Osnivača, Školski odbor Centra za odgoj i obrazovanje „Ivan Štark“ Osijek na svojoj 18. sjednici, održanoj dana 23. svibnja 2022. godine, pod 4. točkom dnevnog reda, jednoglasno je odlučio da se gospođa Maja Radoš-Bučma imenuje za ravnatelja Centra za odgoj i obrazovanje „Ivan Štark“ Osijek.

Ministru Ministarstva znanosti i obrazovanja, preporučenom poštom s povratnicom, dostavit će se zahtjev za izdavanje suglasnosti za imenovanje Maje Radoš-Bučme ravnateljicom Centra.

Člankom 127. stavak 13. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92./10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18.) utvrđeno je da odluka o imenovanju ravnatelja stupa na snagu nakon dobivene suglasnosti ministra, a ako ministar ne uskrati suglasnost u roku od 15 dana od dana dostave zahtjeva za suglasnošću smatra se da je suglasnost dana.

Trajanje mandata ravnatelja utvrđeno je u skladu s člankom 127. stavak 1. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92./10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18..), dok je ovlast sklapanja ugovora o radu utvrđena člankom 128. rečenog Zakona.

Slijedom navedenoga, Školski odbor odlučio je kako je navedeno u izreci ove Odluke.

Pouka o pravnom lijeku:

Svaki prijavljeni kandidat na natječaj za imenovanje ravnatelja škole ima pravo pregledati natječajnu dokumentaciju i podnijeti tužbu nadležnom sudu protiv Odluke o imenovanju ravnatelja škole, u roku od petnaest (15) dana od dana primitka ove Odluke. Tužba se podnosi Općinskom sudu u Osijeku.

Predsjednica Školskog odbora

Danijela Buinac, mag. iur.

DOSTAVITI:

1. Ministarstvu znanosti i obrazovanja, Zagreb, Donje Svetice 38.

2. Maja Radoš-Bučma

3. Trgovački sud u Osijeku

4. Pismohrana